Teekond peast südamesse – püha Graali otsinguil
#000000
14.-15.mail 2012 a. toimus Tallinnas Holistilise Teraapia Instituudis Ingelise Emby poolt juhendatud töötuba teemal “Peast südamesse ehk Püha Graali otsinguil.” Isikliku arengu koolitaja ja instituudi õpilane Ingelise Israel osales ja pani kirja oma mõtted.
#000002
”Püha Graal antakse sellise Otsija käsutusse, kes julgeb muutuda, kelle olemuses on ärganud armastus, andmine, kaastunne ja mõistmine,” lubas töötoa kutse. Tõesti, paljud meist otsivad... õiget tööd, õiget elukaaslast, õiget elukohta, õiget eluviisi... Otsijal on võimalik leida see “õige asi”, salapärane kaotatud aare, kui ta ükskord taipab, et tegelikult otsib ta taga iseennast. Iseennast ei leia me oma peast, enda leidmine on ühenduse saamine oma südamega.
#000003
“Olen teinud elus palju häid valikuid, kuulates oma südant, mitte ratsionaalset meelt.” ütleb Ingelise. Meel on staatiline ja püüab jääda teadaolevasse kinni. Aga elu muutub meie ümber kogu aeg. Nii me püüame tavaliselt lükata ümber südame poolt välja pakutud “ebaloogilisuse”... Teadmata või teadvustamata, et südamest pärinev tarkus oskab meid juhtida märksa õigematele radadele.
#000005
Californias asuvas Heart Math Institute ehk Südame Matemaatika Instituudis tehtud uuringute põhjal on südamest mõõdetavad elektrilised impulsid ja magnetväli kordades tugevamad kui see, mis aju ümbritseb. See on ka põhjus, miks me tunnetame vahel juba eemalt, kas inimene on rõõmus ja õnnelik või kurb ja õnnetu.
#000006
Südame Matemaatika Instituudi poolt on loodud mitmeid erinevaid, lihtsaid tehnikaid selleks, et aidata meil kuulata ja järgida südamest tulevaid sõnumeid, mis kannavad meie intuitiivset tarkust.
#000007
Hinga mõned korrad sügavalt sisse ja keskenda oma tähelepanu oma südamepiirkonda. Kui sul on südant algusel raske tajuda, siis aseta käsi oma südamele. Hinga nagu tavaliselt ja lihtsalt hoia oma tähelepanu ca kümmekond sekundit südamepiirkonnas.
Tuleta meelde positiivne hetk või tunne oma elust ja püüa seda uuesti tunnetada. Mitte lihtsalt näha oma vaimusilmas, vaid seda uuesti täielikult läbi tunnetada. Ole selles tundes.
Seejärel küsi oma südamelt: “Mida ma saan siin olukorras teha, et seda muuta?”
#000009
Niisiis... hinga sügavalt sisse, tunneta oma südant... pehmena, avatuna, hoituna. Ja küsi. Kuula. Ka südamel on hääl.
#000010
Tõsi, teinekord on meel nii palju pahna täis, et selle mulina seest on raske kuulda, milline vastus on tegelikult südame poolt öeldud. Seda enam, et loogikaga seda vastust enamasti kontrollida ei saa :). Vahel lihtsalt tunned, et pead seda tegema. Miks, ei oska isegi öelda.
Oluline on koostöö aju – meele ja südame vahel. Aju muudab info praktiliseks, aitab meil liikuma minna. Nagu Ingelise ütleb: “Mitte meelt pole vaja alla tõmmata, vaid süda on vaja samale kõrgusele tõsta.”
#000011
Meel tahab, et teda mõistetaks. Süda lubab asjadel lihtsalt olla... Et oma meelt paremini mõista, on vaja õppida tundma oma tundeid. “Kui meel soovib midagi, siis see käivitab tunde”, tuleb meelde tsitaat Shirley MacLaine ́ilt.
#000012
Tunded on osa meist. Kui me selle alla surume või seda eitame, ei ole me oma olemises ega käitumises vabad. Tõesti, paljud meist on ajapikku õppinud mingeid meile omaseid tundeid vältima. Aga igal tundel on oma sõnum. Ja selleks, et oma südame sügavustesse, oma terviklikkuseni liikuda, on vaja õppida neid sõnumeid lugema. Tervitada iga tunnet armastusega. Kas Sa näed oma viha või kadedust kui oma kõige paremat sõpra? Aga nii see võiks olla, sest erinevad tunded toovad endaga kaasa erinevaid väärtusi.
#000013
Hirm aitab meil peatuda. Aitab aru saada, et me liigume enda jaoks tundmatule alale. Õppides hirmu vastu võtma, õpetab see meile kaastunnet, õpetab südamega tundma.
Viha taga on meie võime asjad liikuma saada, seal on meie tegutsemisenergia. Viha armastusega vastu võttes võid leida sealt oma vapruse ja julguse. Võib-olla koguni oma kutsumuse, pühendumuse. Viha õpetab meile südamega tegutsema.
Kadedust armastusega koheldes õpime me nägema seda, mis on kadeduse taga. Kadeduse taga on igatsus. Liikumine selle poole, mida me soovime. Kui me ei luba endale kadedust, surume selle eemale, siis lükkame me endast eemale ka oma soovid. Kadedust vastu võttes võime leida sealt suunda, juhatust, inspiratsiooni, loomingulisust. Nii õpetab ta meile südamega ära tundma, milline on meie tee, meie tõde.
#000014
Niisiis, nagu ütleb Ingelise, on olemas ainult üks tunne. See on armastus. Armastuse kõrvalnähuna avaldub küll teinekord kannatus ja kurbus... aga nii see meie duaalses maailmas juba kord on 🙂
#000015
Ingelise jagas meiega üht väga huvitavat vana ja esoteerilist õpetust südame kohta. See on õpetus, kuidas jõuda oma sisemise terviklikkuseni ja ühenduseni oma jumalikkusega läbi südame viie kambri.
#000016
Südame sees, nii füüsilisel kui energeetilisel tasandil on neli kambrit, mis ümbritsevad sügavaimat, viiendat kambrit. Iga südamekamber kannab endas oma õpetusi.
#000017
Esimene kamber sisaldab endas meie tundeid, omadusi, mõtteid ja soove, meie psüühet ja närvisüsteemi ning kannab endas meie karmat. Kui me ei näe (ei süüdista) välist maailma kui miskit, mis meiega toimub, vaid näeme iseenda rolli nii oma emotsioonide kui välise maailma kujunemisel, kui me oleme valmis minema läbi nii oma emotsionaalsetest kui intellektuaalsetest kihtides, avaneb meile uks südame teise kambrisse.
#000018
Teises kambris tegeleme oma osaga füüsilises ja spirituaalses maailmas. Siin tärkab sageli äratundmine, et me oleme kõige ja kõigiga ühendatud. Siin kambris olles liigume me konkreetselt abstraktsele, teadmisest tunnetamisele, katsutavast maailmast energeetilise maailma tajumiseni. Me hakkame tunnetama seda, mis on tegelik Reaalsus.
Tajudes, et Elu liigub ja muutub, et miski ega keegi pole püsiv ega jääv, oleme me valmis avama ukse järgmisse kambrisse.
#000019
Kolmandat kambrit kutsutakse Valgustatuseks (Illumination), sest siin leiavad sageli aset meile valgust heitvad “ahhaa”-elamused. Siin kogeme meie endi seest tõusvaid selgeid ja sügavaid äratundmisi ning taipamisi. See on koht, kus meie sisemisele teele heidetakse valgust. Me näeme, kes me oleme, miks ja kuidas oleme seotud oma Eluteega.
Ja mitte ainult meie endi elu ei saa valgustatuks, vaid valgust heidetakse ka meid ümbritsevale elule – inimestele, olukordadele, keskkonnale. Me näeme, kuidas kõik meid ümbritsev on liikumas oma sisemise kasvu ja arengu poole. Siin kambris saame me ühendust oma sisemise küpsuse ja tarkusega.
Ja olles kogenud piisaval hulgal oma teemade valgustatust, avaneb uks järgmisse kambrisse...
#000020
Nende nelja kambri keskel, sügaval südame keskel on veel üks kamber. Viies kamber on ühenduses meie käbinäärmega (epifüüs) ja seda nimetatakse südame Pühaks ruumiks. See on koht, kus elab meie hing.
#000022
Kuulates seda õpetust sai mulle nii mõnigi asi märksa selgemaks. Tehes harjutusi, mida Ingelise meiega jagas, sain kogeda teatud maagilist seisundit. Tean täna rohkem kui kunagi varem: Usalda oma tundeid. Kuula oma südant. Ole oma südames... Siit algab kõik!
#000023
9 ideed loova suve loomiseks
#000024
Depressioonist viib välja inimese tugev otsus seda teha
#000032
“Ole ise see naine, keda tüdrukuna vajasid!”
#000036